Midtskog stoppested

Midtskog stoppested var et stoppested på Rørosbanen i Elverum kommune. Stoppestedet åpnet under navnet Midtskov på strekningen Hamar–Grundset i 1862 og ble nedgradert til lasteplass i 1872. Denne fikk sidespor i 1874. Stoppestedet gjenåpnet under navnet Midtskogen i 1904 og endret navn til Midtskog i 1922. Status ble nedgradert til holdeplass i 1956, og nedleggelse fulgte i 1985.

Ved stoppestedet stod en gang en enkel vokterbolig (opprinnelig skinneleggerbolig) som var tegnet av Georg Bull, samt uthus og godshus. Før banens forlengelse til Rena i 1871 var det også vannstasjon på stedet, men deretter ble de fleste funksjonene overført til Elverum. Bygningene er revet, og bare rester av en lasterampe vitner om at det har vært aktivitet på stedet.

Kilder



Eksterne lenker

Kategori:Jernbanestasjoner på Rørosbanen
Kategori:Jernbanestasjoner i Hedmark
Kategori:Nedlagte jernbanestasjoner i Norge
Kategori:Samferdsel i Elverum
Kategori:Jernbanestasjoner åpnet i 1862 i Norge
Kategori:Jernbanestasjoner nedlagt i 1985
Kategori:Tidligere byggverk i Innlandet